Diari Oficial de la Generalitat Valenciana


Sumari del DOGV 2380, del 04-11-1994 (1994/832922)

RESOLUCIÓ de 20 d'octubre de 1994, de la Secretaria General de la Conselleria d'Administració Pública, per la qual es disposa la publicació del Protocol de Concertació d'Actuacions entre el Ministeri d'Indústria i Energía, la Comunitat Autònoma Valenciana i l'Ajuntament d'Elx.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2380

Data del DOGV
:   04-11-1994

Secció del DOGV
:   ALTRES DISPOSICIONS

Número del document
:   1994/832922


Data del document
:   20-10-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 20 d'octubre de 1994, de la Secretaria General de la Conselleria d'Administració Pública, per la qual es disposa la publicació del Protocol de Concertació d'Actuacions entre el Ministeri d'Indústria i Energia, la Comunitat Autònoma Valenciana i l'Ajuntament d'Elx. [94/7575]  
Subscrit, després de la tramitació prèvia reglamentària, entre el Ministeri d'Indústria i Energia, la Comunitat Autònoma Valenciana i l'Ajuntament d'Elx, el dia 11 d'agost de 1994, un protocol de concertació d'actuacions, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat protocol, que ha quedat inscrit en el Registre de Convenis amb el número 0374/94, i que figura com a annex d'aquesta resolució.  
València, 20 d'octubre de 1994.- El secretari general de la conselleria d'Administració Pública.  
Protocol de concertació d'actuacions entre el Ministeri d'Indústria i Energia, la Comunitat Valenciana i l'Ajuntament d'Elx.   
A Elx, a 11 d'agost de 1994  
Reunits  
En representació del Ministeri d'Indústria i Energia, Juan Ignacio Moltó García, secretari d'estat d'Indústria, nomenat pel Reial Decret 1999/1993, de 20 de juliol, actuant amb les facultats delegades pel ministre d'Indústria i Energia, segons una ordre ministerial de 30 de maig de 1991, (BOE de 13.06.91).  
En representació de la Generalitat Valenciana, Martín Sevilla Jiménez, conseller d'Indústria, Comerç i Turisme, càrrec que posseeix en virtut del nomenament efectuat en el Decret 20/93, de 2 de juliol, a qui li corresponen les competències d'indústria i energia en virtut de l'art. 34.1 de l'Estatut d'Autonomia de la Comunitat Valenciana.  
En representació de l'Ajuntament d'Elx (Alacant), l'alcalde, Manuel Macía Rodríguez, nomenat en la sessió constitutiva de l'Ajuntament Ple del 15 de juny de 1991.  
Les parts es reconeixen mútuament, en la qualitat amb què cadascuna intervé, legitimades per la firma d'aquest protocol en virtut de les competències que cadascú posseeix,  
EXPOSEN:  
Primer  
El Ministeri d'Indústria i Energia té encomanada, en l'àmbit de l'administració general de l'estat, la competència en relació amb les actuacions de promoció, modernització i competitivitat industrials en la forma prevista en el títol II de la Llei 21/1992, de 16 de juliol, d'Indústria.  
Segon  
La Comunitat Valenciana, arran de les competències en matèria d'indústria atribuïdes en el seu estatut, té un especial interés en la promoció industrial dins del seu àmbit territorial.  
Tercer  
L'Ajuntament d'Elx (Alacant), d'acord amb els tasques que atribueix als municipis la legislació reguladora de l'administració local, es proposa també impulsar els interessos de la seua col·lectivitat.  
Quart  
Dins de les seues esmentades competències, les institucions representades coincideixen en la necessitat de realitzar conjuntament accions orientades al desenvolupament econòmico-industrial del municipi d'Elx, d'iniciar les accions en el parc industrial d'aquesta ciutat i impulsar així les actuacions en l'anomenat triangle d'Elx, Alacant i Santa Pola.  
Per tot això, les institucions actuants, tot reconeguent-se capacitat i competència suficients, procedeixen a formalitzar aquest protocol de concertació d'actuacions, d'acord amb les següents  
CLàUSULES:  
Primera  
L'objecte d'aquest protocol és fixar les directrius per a la concertació de les administracions públiques esmentades en la promoció económico-industrial de l'àrea geogràfica indicada en l'anterior punt quart. Les actuacions concretes que hom vol realitzar es detallaran en els convenis específics de col·laboració que, amb caràcter multilateral o bilateral, s'establiran entre les administracions esmentades o entre organismes dependents d'elles.  
Segona  
En els convenis específics de col·laboració es determinaran els plans i les actuacions, i també els recursos humans, els mitjans materials i el finançament requerits per a la seua execució. També s'establiran els aspectes organitzatius i cooperatius necessaris per al compliment dels convenis.  
Tercera  
Com a línies d'actuació d'aquest protocol, amb caràcter orientatiu, però no limitatiu, s'assenyalen les següents:  
1) Creació o ampliació de centres dinamitzadors de l'activitat industrial. Instituts de tecnologia, centres de formació en tecnologies de disseny i fabricació, centres d'informació sobre qualitat i seguretat industriales. Actuacions mediambientals. Sistemes telemàtics d'informació empresarial, comercial i sobre propietat industrial.  
2) Creació o potenciació de centres de formació de gerents i professionals de petites i mitjanes empreses, en temes relacionats amb tecnologies i organització industrial entre altres.  
3) Creació o ampliació d'entitats que donen suport a les iniciatives de reestructuració i de nova creació d'empreses (vivers d'empreses), per mitjà de sistemes d'avaluació i selecció de projectes, assessorament en les fases de desenvolupament dels projectes, cerca de finançament i serveis logístics comuns.  
4) Difusió dels programes del Ministeri d'Indústria i Energia i d'altres entitats públiques, de caràcter horitzontal, instrumentats a través d'ajudes i incentius; reforç o implantació de societats de garantia recíproca i de societats de capital risc.  
5) Desenvolupament d'iniciatives en matèries que afecten de forma específica l'àrea regional considerada. Creació d'un centre tecnològic de l'aigua, que estudie el cicle hídric complet i busque solucions als problemes d'inundacions, salinització, depuració, reutilització, etc. Actuació en els sectors del calçat, tèxtil-confecció, joguets, roques ornamentals, serveis turístics, etc. Ajuda la investigació de la botànica mediterrània, especialment a les palmeres.  
6) Creació d'una oficina que oferisca tot tipus d'assessorament i servei en matèria de qualitat i seguretat industrial al teixit empresarial de la zona.  
Quarta  
Per a materialitzar les actuacions del protocol les administracions sotasignants es comprometen, en principi, a contribuir de la següent manera:  
1) L'Ajuntament d'Elx, la Comunitat Valenciana i, arribat el cas, altres institucions públiques o privades, proporcionaran el sol necessari, que reunisca les característiques i les condicions de localització adequades, i també la resta de la infraestructura immobiliària que calga.  
2) El Ministeri d'Indústria i Energia i la Comunitat Valenciana col·laboraran en el finançament de l'equipament tecnològic i de l'ajuda requerida, i també en els projectes d'investigació, desenvolupament i formació.  
3) Les aportacions del Ministeri d'Indústria i Energia s'efectuaran per mitjà dels programes horitzontals del departament.  
4) En cada conveni específic de col·laboració es concretarà la contribució de cada part sotasignant i es determinaran els sistemes de pagament de la despesa segons la seua procedència, tot atenint-se a allò que disposa la legislació vigent.  
Cinquena  
Es constituirà una comissió mixta de seguiment del protocol i dels diferents convenis específics de col·laboració que el desenvolupen, integrada per representants de les tres administracions, que resoldran els problemes d'interpretació i compliment que puguen plantejar-se en l'aplicació d'aquests convenis.  
Aquesta comissió mixta es reunirà sempre que s'estime necessari i almenys dues vegades a l'any.  
Sisena  
Aquest protocol de concertació d'actuacions entrarà en vigor el dia que se signe i tindrà un termini d'aplicació indefinit, tot i que qualsevol de les parts podrà denunciar-lo, fent-ho saber a qualsevol de les altres parts, almenys amb sis mesos d'antelació a la data en què vulga deixar-lo sense efecte.  
La fi de la vigència del present protocol suposarà la d'aquells convenis específics previstos en la clàusula primera.  
Llegit i trobat d'acord, signen els interessats, al lloc i en la data indicats.  
Pel Ministeri d'Indústria i Energia. - Per la Comunitat Valenciana. - Per l'Ajuntament d'Elx.